projecte-aina/catalan_government_crawling huggingface dataset:
Per Decret 149/1980, de 29 d'agost, va ésser aprovada l'organització del Departament de Política Territorial i Obres Públiques.
Atès que el Decret 185/1980, de 3 d'octubre, d'estructuració de la Secretaria General Tècnica va crear el Servei de Secretaria Administrativa;
Atès el Decret de 18 de setembre de 1978, sobre organització i competències dels òrgans dels Departaments,
Article únic.- Es crea dins la Secretaria General Tècnica d'aquest Departament el Negociat de Serveis Afectats, dependent de la Secció d'Expropiacions i Gestió Patrimonial del Servei de Secretaria Administrativa.
Barcelona, 26 d'octubre de 1981
El Decret 410/1981, de 14 d'octubre, va crear el Servei d'Actuació Administrativa, de la Direcció General d'Obres Hidràuliques adscrit a la Direcció General d'Obres Hidràuliques del Departament de Política Territorial i Obres Públiques.
La Llei 5/1981, de 4 de juny, sobre desplegament legislatiu en matèria d'evacuació i tractament d'aigües residuals, estableix que la Direcció General de Política Territorial com a òrgan permanent encarregat de la preparació i gestió dels assumptes encomanats a la Junta de Sanejament, però l'elaboració de la planificació i l'execució de les obres reservada a la Generalitat, corresponen a la Direcció General d'Obres Hidràuliques.
És evident que la coordinació entre les Direccions Generals de Política Territorial i d'Obres Hidràuliques pel que fa a l'evacuació i tractament d'aigües residuals ha de ser com més estreta millor en benefici de l'interès públic al qual s'ha d'atenir.
Això aconsella establir un sistema organitzatiu assajat amb èxit en altres ocasions, a fi d'obtenir en aquest camp, amb economia de mitjans, els més eficaços resultats.
Article únic.- El Servei d'Actuació Administrativa, que orgànicament continuarà adscrit a la Direcció General d'Obres Hidràuliques, serà l'òrgan encarregat de la preparació de les actuacions concernents a la planificació, execució i explotació de les infraestructures d'evacuació d'aigües residuals, es acions depuradores i emissàries submarines, així com els sistemes de reutilització de les aigües depurades, i en aquestes matèries dependrà funcionalment de les Direccions Generals de Política Territorial i Obres Hidràuliques en l'exercici, per aquestes, de les competències que respectivament els atribueix l'article 4.3. de la Llei 5/1981.
Vist el Decret 131/1980, de 24 de juliol, pel qual es creava el Servei de Biblioteques i del Patrimoni Bibliogràfic;
Atès l'article 13 del Reglament de Règim Interior de la Generalitat de Catalunya, de 18 de març de 1978;
Atès l'article segon del Decret de 18 de setembre de 1978, sobre organització i competències dels òrgans dels Departaments,
Article primer.- Es creen la Central de Biblioteques de Tarragona, de Lleida, de Girona, de Barcelona i de Tortosa, amb categoria administrativa de Negociat.
Article segon.- Les esmentades Centrals de Biblioteques quedaran adscrites a la Secció de Biblioteques i del Patrimoni Bibliogràfic, de la Direcció General del Patrimoni Cultural del Departament de Cultura i Mitjans de Comunicació.
Atès que el capítol IV de la Llei de Pressupostos de la Generalitat i les seves Entitats Autònomes per a 1981, en la Secció corresponent al Departament d'Indústria i Energia, conté una autorització per a la concessió de subvencions a institucions sense ànim de lucre;
Atesa la necessitat d'establir un procediment i uns criteris per a la distribució de les esmentades subvencions, així com per a la determinació d'aquelles entitats que són susceptibles de rebre l'ajut;
Atès el que disposa el Reglament de Règim Interior de la Generalitat de Catalunya de 18 de març de 1978,
Article primer.- Seran susceptibles de rebre les subvencions que regula la present Ordre aquelles institucions i activitats que per les seves característiques constitueixin una forma d'ajuda al desenvolupament industrial i tecnològic de Catalunya o contribueixin a millorar les condicions de producció de la seva indústria.
Les qualitats dels productes industrials o els coneixements dels seus professionals.
Article segon.- La Generalitat, a través del seu Departament d'Indústria i Energia, sol·licitarà la documentació adient, i previ estudi pels serveis tècnics del Departament, el conseller d'Indústria i Energia resoldrà sobre l'atorgament o denegació de la subvenció.
Article tercer.- Quan es tracti de subvencionar activitats concretes, en cap cas l'import no excedirà el 25% del pressupost total de l'activitat subvencionada.
L'ajut a les institucions determinades no superarà la xifra de tres milions de pessetes i en cap cas no excedirà el 30% del seu pressupost anual.
Article quart.- L'ajut es podrà fer efectiu una sola vegada o esglaonadament, dependent en cada cas de l'activitat o institució de què es tracti, i en les condicions que s'especifiquen a cada concessió.
Aquesta Ordre entrarà en vigor el mateix dia de la seva publicació al Diari Oficial de la Generalitat.
Pel Decret 232/1980, de 18 de novembre, i posteriorment pel Decret 282/1980, d'1 de desembre, es va estructurar orgànicament el Departament d'Ensenyament.
Produïdes les transferències de Serveis pel Reial decret 2809/1980, de 3 d'octubre, en matèria d'ensenyament no universitari; cal procedir al desplegament de l'estructura orgànica de la Direcció General d'Ensenyament Universitari en el que fa referència al Servei de Formació i Perfeccionament del Professorat, amb la finalitat d'assumir amb la millor eficàcia l'exercici de les funcions establertes en l'esmentat Reial decret.
Vist el que disposen els esmentats Decrets d'Estructuració Orgànica i segons el Decret de 18 de setembre de 1978 sobre organització i competències dels òrgans dels Departaments i el que estableix el Reglament de Règim Interior de la Generalitat de Catalunya del 18 de març de 1978,
Article únic.- 1.El Servei de Formació i Perfeccionament del Professorat està estructurat pel Decret de l'1 de desembre de 1980 en les Seccions següents:
a)Secció de Formació Inicial del Professorat.
b)Secció de Formació Permanent i Reciclatge del Professorat.
2.Corresponen a la Secció de Formació Inicial del Professorat la realització dels estudis previs necessaris i l'elaboració de les directrius dels plans i programes de formació inicial del professorat en tots els seus graus i nivells i els aspectes generals de coordinació entre els Centres Universitaris on té lloc la formació dels professors.
Li correspon també la coordinació amb la Direcció General d'Ensenyament Primari i la Direcció General d'Ensenyaments Secundaris i Professionals en el que faci referència a establir i definir els criteris que s'han d'exigir en la selecció de professors.
També li corresponen les altres tasques que li puguin ser assignades pel director general d'Ensenyament Universitari.
3.La Secció de Formació Inicial del Professorat comprèn els Negociats següents:
a)Negociat de Formació del Professorat d'Ensenyament Primari.
b)Negociat de Formació del Professorat d'Ensenyaments Secundaris.
4.Corresponen a la Secció de Formació Permanent i Reciclatge del Professorat la planificació i coordinació de tot el relatiu als programes de perfeccionament del professorat de tots els nivells, així com l'estudi de tots els continguts, prioritats i necessitats que li siguin presentades per la Direcció General d'Ensenyament Primari i la Direcció General d'Ensenyaments Secundaris i Professionals.
Coordinarà també els organismes que col·laborin en el perfeccionament i reciclatge del Professorat, especialment el Servei d'Ensenyament del Català pel que fa al Reciclatge de Català i els Instituts de Ciències de l'Educació de les Universitats Catalanes pel que fa al Perfeccionament i Reciclatge del Professorat.
Li corresponen també totes les altres tasques que li puguin ésser assignades pel director general d'Ensenyament Universitari.
5.La Secció de Formació Permanent i Reciclatge del Professorat comprèn, mentre no hi hagi traspassos en matèria universitària, els Negociats següents:
b)Negociat del Reciclatge del Català.
Aquesta Ordre entrarà en vigor el mateix dia de la seva publicació al Diari Oficial de la Generalitat.
El Decret 213/1980, de 24 d'octubre, va establir l'estructuració de la Direcció General d'Indústria del Departament d'Indústria i Energia.
El Decret 262/1980, de 28 de novembre, va estructurar els Serveis Territorials d'Indústria fins als nivells de Serveis i Seccions.
El Decret 349/1981, de 17 de setembre, va estructurar el Servei de Secretaria General dels Serveis Territorials d'Indústria de Barcelona.
Per Ordre d'1 de desembre de 1980 es crearen diversos negociats dels Serveis Territorials d'Indústria.
Atesa la necessitat de completar l'estructura dels esmentats Serveis Territorials d'Indústria, d'acord amb les funcions que executen;
Atès el que disposen el Reglament de Regim Interior de la Generalitat de Catalunya, de 18 de març de 1978 i el Decret de 18 de setembre de 1978, sobre Organització i Competències dels Òrgans dels Departaments,
Article primer.- Es creen els següents Negociats als Serveis Territorials d'Indústria de Barcelona:
-Negociat d'Alta Tensió, Negociat de Baixa Tensió i Negociat d'Instal·lacions Radioactives, dependents de la Secció d'Electricitat i Tècniques Energètiques del Servei de Seguretat.
-Negociat de Gas Distribuït per Xarxa, Negociat de Gasos Liquats del Petroli i Negociat d'Aigua, tots tres dependents de la Secció de Gas i Aigua del Servei de Seguretat.
-Negociat d'Instal·lacions Frigorífiques i Negociat de Calefacció i Emmagatzematge de Productes Químics, ambdós dependents de la Secció d'Aparells a Pressió i Aparells Elevadors del Servei de Seguretat.
-Negociat de Personal i Gestió Econòmica, dependent de la Secció de Personal i Habilitació del Servei de Secretaria General.
-Negociat d'Estadística i Racionalització Administrativa, Negociat de Tramitacions Especials, ambdós dependents de la Secció d'Informació i Organització del Servei de Secretaria General.
De la mateixa Secció dependrà el Negociat d'Informació, Registre i Control, creat per Ordre d'1 de desembre de 1980.
Article segon.- Es creen els següents negociats en els Serveis Territorials de Girona i Tarragona:
-Negociat d'Electricitat i Aigua, dependent de la Secció de Seguretat.
-Negociat de Personal i Gestió Econòmica, dependent de la Secció de Seguretat.
-Negociat de Personal i Gestió Econòmica i Estadística, dependent de la Secció de Secretaria General.
Article tercer.- Es creen els següents negociats als Serveis Territorials de Lleida:
-Negociat d'Electricitat i Aigua i Negociat de Gas i Aparells Elevadors, ambdós dependents de la Secció de Seguretat.
-Negociat de Personal, Gestió Econòmica i Estadística, dependent de la Secció de Secretaria General.
Barcelona, 28 de setembre de 1981.
Atès que l'article novè de l'Estatut d'Autonomia de Catalunya atribueix competència exclusiva a la Generalitat de Catalunya en matèria de cultura;
Atès el Reial decret 1010/1981, de 27 de febrer, sobre traspàs de funcions i serveis del Ministerio de Cultura a la Generalitat de Catalunya;
En ús de les facultats que em confereixen el Reglament de Règim Interior de la Generalitat de Catalunya, de 18 de març de 1978, i el Decret de 18 de setembre de 1978, sobre organització i competències dels òrgans dels Departaments;
Article únic.- El Patronat de la Casa de Cultura de Lleida quedarà reestructurat de la manera següent:
-President, que serà el cap dels Serveis Territorials de Lleida del Departament de Cultura i Mitjans de Comunicació.
-El director de l'Arxiu Històric Provincial de Lleida.
-Dos representants de cadascun dels Serveis d'Arxius, de Biblioteques i del Patrimoni Bibliogràfic, i de Promoció Cultural del Departament de Cultura i Mitjans de Comunicació, que seran nomenats per Ordre del conseller.
El conseller del Departament de Cultura i Mitjans de Comunicació designarà d'entre els vocals el vicepresident i el secretari del Patronat.
Primera.- Aquesta Ordre entrarà en vigor el mateix dia de la seva publicació al Diari Oficial de la Generalitat de Catalunya.
Segona.- Queda sense efecte qualsevol norma anterior d'igual o inferior rang que contradigui o s'oposi a la present Ordre.
Barcelona, 14 d'octubre de 1981
Atès que el Reial Decret 1292/ 1981, de 5 de juny, ha traspassat serveis i institucions de l'Estat a la Generalitat de Catalunya en matèria de protecció de menors:
Atès el Decret 168/1981, de 8 de juliol, pel qual van ésser assignats els esmentats serveis i institucions al Departament de Justícia;
Vist el Decret 214/1980, de 28 d'octubre, pel qual el Departament de Justícia és dota de la seva estructura orgànica bàsica, i en ús de les atribucions que em confereix l'article sisè del Decret de 18 de setembre de 1978, sobre organització i competències dels òrgans dels Departaments.
Article únic.- Correspon a la Direcció General de Justícia i Dret l'exercici dels serveis i funcions que en matèria de protecció de menors han estat traspassats a la Generalitat de Catalunya i adscrits a aquest Departament.
Aquesta Ordre, entrarà en vigor el mateix dia de la seva publicació al Diari Oficial de la Generalitat.
Barcelona, 30 de setembre de 1981.
Dins el marc de les competències que estableix l'Estatut d'Autonomia aprovat per la Llei orgànica 4/1979, de 18 de setembre, i d'entre les transferències assignades al Departament de Sanitat i Seguretat Social pel Reial decret 2210/1979, de 7 de setembre, figuren les relatives a la direcció i aprovació de programes sanitaris.
Específicament, entre aquestes competències s'inclou la que fa referència al control de les principals malalties cròniques amb especial significació respecte a les cardiovasculars com la primera de les causes de la mortalitat a Catalunya.
En aquest sentit, per tal de procedir a l'elaboració d'un programa sanitari tendent a assolir el control de les malalties cròniques, amb especial referència a les cardiovasculars, s'ha escollit com a àmbit mencionat programa àrea formada per les comarques del Bages, Berguedà i el Solsonès.
Per tot això, i donat el model integrat inspirador del programa, cal que en l'elaboració de l'esmentat programa sanitari participin les diverses esferes del Departament, mitjançant la creació d'un Comitè de Direcció que quedarà, així com el susdit programa, adscrit al conseller del Departament.
Article primer.- L'elaboració d'un programa sanitari tendent a establir mesures per millorar el control i la prevenció de les malalties cròniques, amb especial referència a les cardiovasculars.
Article segon.- El desenvolupament del programa es realitzarà en l'àrea pilot que correspon a les comarques del Bages, Berguedà i el Solsonès.
Article tercer.- 1.Amb l'objectiu d'elaborar les directrius del programa, distribuir i administrar els recursos, així com controlar la marxa del programa, es crea el Comitè Directiu, el qual queda adscrit, així com el programa, al conseller de Sanitat i Seguretat Social.
2.Amb la finalitat d'interessar i vincular al programa les institucions ciutadanes, sanitàries i socials de les comarques esmentades a l'article segon, es crea el Comitè Local amb seu a Manresa.
3.La composició del Comitè Directiu és la següent:
b)Un representant de la Direcció General de Promoció de la Salut.
c)Un representant de la Direcció General d'Assistència Sanitària.
d)Un representant de la Direcció General de Serveis Socials.
e)Els caps dels Serveis Territorials de Promoció de la Salut de Barcelona i Lleida.
f)Quatre tècnics del Departament.
4.La composició del Comitè Local es fixarà reglamentàriament.
5.Quant al Comitè Directiu, la designació dels representants de les Direccions Generals i de la Secretaria General Tècnica es farà pel titular de cadascun dels òrgans esmentats.
Pel que fa als quatre tècnics que preveu l'apartat 3 f) de l'article tercer, la designació correspon al conseller de Sanitat i Seguretat Social.
El Comitè Local designarà els seus representants.
Article quart.- En el Comitè Directiu figuraran un president i un secretari tècnic, designats pel conseller de Sanitat i Seguretat Social d'entre els tècnics del Departament que preveu l'apartat 3 f) de l'article tercer de la present Ordre.
Barcelona, 16 de febrer de 1981
Vist el Decret 172/1980, de 3 d'octubre, que reestructura el Departament de la Presidència;
Vist el que disposa l'article segon del Decret de 18 de setembre de 1980, sobre Organització i Competències dels òrgans dels Departaments, i l'article 25 del Reglament de Règim Interior de la Generalitat de Catalunya, de 18 de març de 1978;
Atesa la necessitat de desplegar el Servei de l'Oficina del Consell Executiu,
Article primer.- Es crea el Negociat d'Arxiu i Protocol·lització de Disposicions, que dependrà del Servei de l'Oficina del Consell Executiu, mentre no s'organitzi la secció corresponent.
Article segon.- Es nomena cap del Negociat d'Arxiu i Protocol·lització de Disposicions, la senyora Neus Abbad i Sort, amb les obligacions i drets inherents al càrrec.
Atès el que disposa el Decret de 22 d'octubre de 1979 pel qual s'estructura la Direcció General de Promoció de la Salut i el seu Servei de Sanejament Ambiental;
Atès el que disposen el Reglament de Règim Interior de la Generalitat, aprovat per Decret de 18 de març de 1978 i el Decret de 18 de setembre de 1978, sobre organització i competències dels òrgans dels Departaments,
Article únic.- Es crea el Negociat de Riscs Ambientals, a la Secció d'Assentaments Humans del Servei de Sanejament Ambiental de la Direcció General de Promoció de la Salut.
Atès que per Ordre de 7 de gener de 1978 es disposava la represa de la Publicació del Diari Oficial de la Generalitat com a òrgan oficial de la Generalitat de Catalunya;
Atès que els articles 33.2 y 37.4 així com la Disposició transitòria sisena de l'Estatut d'Autonomia de Catalunya determinen que les lleis del Parlament i les normes, disposicions i actes de la Generalitat que ho requeriran seran publicats en el Diari Oficial de la Generalitat de Catalunya, i per tal d'adequar al moment present la normativa i criteris fins ara observats,
Article primer: El Gabinet Jurídic Central i la Direcció del Diari Oficial de la Generalitat presentaran en el termini de dos mesos un projecte de Reglament del Diari Oficial que estableixi la normativa que regularà el procediment a seguir per a la publicació de les lleis del Parlament, tal com determina l'article 33.2 de l'Estatut d'Autonomia de Catalunya, i de les normes, disposicions i actes emanats del Consell Executiu o Govern i de l'Administració de la Generalitat, tal com estableix l'article 37.4 del mateix Estatut.
Article segon.- Es faculta el Secretari General de la Presidència per autoritzar tot el que fa referència a la distribució i preu de venda i subscripció al Diari Oficial de la Generalitat.
Pel Decret 172/1980, de 3 d'octubre, es va reestructurar el Departament de la Presidència, preveient, entre altres, la Direcció General de la Joventut.
Com a desplegament del decret esmentat, la Direcció General de la Joventut va ésser estructurada mitjançant el Decret 197/1980, de 21 d'octubre, fins al nivell orgànic de Secció.
Cal, doncs, ara, desenvolupar aquest organigrama creant els Negociats corresponents.
Atès el que estableix l'article segon del Decret de 18 de setembre de 1978, sobre organització i competències dels Departaments,
Primer.- Depenent de la Secció de Coordinació i gestió Administrativa es creen el Negociat de Relacions i el Negociat d'Administració.
Segon.- Depenent de la Secció d'Estudis i Documentació, es creen el Negociat de Documentació i Informació i el Negociat d'Estudis.
Tercer.- Depenent de la Secció d'Assistència, es creen el Negociat d'Activitats Juvenils i el Negociat de Formació.
Quart.- Depenent de la Secció de Cooperació i Promoció, es creen el Negociat de Cooperació i el Negociat de Promoció Directa.
Cinquè.- Depenent de la Secció de Planificació, es creen el Negociat de gestió i el Negociat econòmico-administratiu.
Sisè.- Depenent de la Secció d'Explotació de Recursos es creen el Negociat d'Instal·lacions i el Negociat d'Activitats.
Barcelona, 1 de desembre de 1980.
El Decret 243/1980, de 24 de novembre, va establir l'estructuració orgànica de la Direcció General de Comerç Interior, del Departament de Comerç i Turisme.
Atès el que estableix la disposició final primera dels susdit Decret 243/1980, de 24 de novembre;
Vist el que disposen l'article 23-b del Reglament de Règim Interior de la Generalitat de Catalunya, de 18 de març de 1978, i l'article 2.n del Decret de 18 de setembre de 1978, sobre organització i competències dels òrgans dels Departaments,
Article primer.- Es crea dins de cadascun dels quatre Serveis Territorials de Comerç a Barcelona, Girona, Lleida i Tarragona el Negociat de la Secretaria, que dependrà directament del cap del Servei Territorial respectiu, mentre no es creï la Secció corresponent.
Article segon.- Es creen dins la Secció de Disciplina de Mercat i Consum de cadascun dels quatre Serveis Territorials de Comerç a Barcelona, Girona, Lleida i Tarragona els dos Negociats següents:
Article tercer.- Es creen dins de la Secció de Disciplina de Mercat i Consum, del Servei Territorial de Comerç a Barcelona, els dos Negociats següents:
-Negociat de Procediment de l'àmbit Territorial de Barcelona.
-Negociat de Procediment de l'àmbit Territorial de Girona, Lleida i Tarragona.
Barcelona, 1 de desembre de 1980.
El Decret 274/80, de 28 de novembre, va establir l'estructuració orgànica de la Secretaria General Tècnica del Departament de Treball.
Atès el que disposen el Reglament de Règim Interior de la Generalitat, de 18 de març de 1978, i el decret de 18 de setembre de 1978, sobre organització i competències dels òrgans dels Departaments,
Article primer.- Es creen els Negociats de Publicacions i Bibliogràfic, dins la Secció d'Informació i Documentació de la Secretaria General Tècnica.
Article segon.- Es creen els Negociats d'Estudis Sindicals, Estudis Laborals i Informàtica, dins la Secció d'Estudis de la Secretaria General Tècnica.
Article tercer.- Es creen els Negociats de Personal, Control de Despeses i Comptabilitat General dins la Secció de Personal i Pressupostos, de la Secretaria General Tècnica.
Article quart.- Es crea el Negociat de Coordinació Administrativa, dins la Secció de Coordinació Administrativa de la Secretaria General Tècnica.
Article cinquè.- Queden derogades totes les disposicions del mateix grau o inferior, que s'oposin a la present ordre.
Article sisè.- Aquesta ordre entrarà en vigor el mateix dia de la seva publicació al Diari Oficial de la Generalitat de Catalunya.
Atès que per Decret de 28 de novembre de 1980 es va completar i modificar l'estructura orgànica bàsica de la Direcció General de Prevenció i Extinció d'Incendis i de Salvaments de Catalunya, i tenint en compte les necessitats dels diversos serveis creats,
Article únic.- Crear dins la Secció de Manteniment del Servei Tècnic General els Negociats següents:
Barcelona, 8 de desembre de 1980.
Atès el que disposen els articles 4.t i 5.è del Decret de 22 d'octubre de 1979, pel qual s'estructura la Direcció General de Promoció de la Salut i el seu Servei de Sanejament Ambiental, en el marc del Departament de Sanitat i Seguretat Social;
Atesa la necessitat de crear un Negociat dins la Secció del Medi Ambient del Servei de Sanejament Ambiental, per tal que realitzi les tasques de control, programació, seguiment i avaluació de les funcions relacionades amb la protecció, prevenció i increment de la salut de la comunitat mitjançant la realització de programes d'estudi i vigilància de la qualitat de l'entorn de la vida humana pel que fa a aigües i residus;
Atès el que disposen el Reglament de Règim Interior de la Generalitat, aprovat pel Decret de 18 de març de 1978, i el Decret de 18 de setembre de 1978, sobre organització i competències dels òrgans dels Departaments de la Generalitat,
Article únic.- Es crea el Negociat d'Aigües i Residus, integrat en la Secció de Medi Ambient del Servei de Sanejament Ambiental de la Direcció General de Promoció de la Salut.